Bianca Dorato/I son sarà
Artorn

I son sarà 
I son sarà
ant la stansia solenga
e '1 bèich del cheur
a va lontan - amont
a-i è 'd leuve antèrdìe

Tan strach me pass
per esperé 'd vagneje
da tan ampess
la fatiga a lo crasa
a lo ferma '1 dolor

Tan spersa i viso
là 'nté la susta am tira
i-j sai, antlora,
le raie bele, longhe
sle còste dia montagna

I sento alvesse
drinta 'd mi na paròla
- o a l'è na vos
che da là dnans am ciama
che a mia susta as anlìa

Mi i son là amont
tra pere e erba i marcio
urosa i scoto
- le mistà freme 'd pera
a son spìrit, e a canto

Leteratura piemontèisa
Poesìa
Dorato